igal juhul oleks ju täitsa lihtne mõelda eksperiment, kus katseisik  ütleb, kas ta näeb sinist ringi või ei ja samal ajal mõõta mikrosakaade - kas need kontrollimatud, üliväledad ja üliväiksed (2-120 nurgaminutit) silmaliigutused on seotud ringi teadvusest kadumise ja selle taastekkimisega? kummalisel kombel polnud ka see katse pikka aega tehtud, kuid 2006. aastal Neuronis publitseeritud uuringus näitasid Martinez-Conde ja teised, et vahetult enne ringi kadumist teadvusest oli vähem mikrosakaadide aktiivsust ning vahetult enne ringi taastekkimist teadvusesse oli neid rohkem. seega "case closed" (pärast mõningasi kontrolleksperimente) - mikrosakaadid on Troxleri illusiooni juures "põhimängijad" ja otseselt seotud ringi teadvustamisega. kui üks teadvuseteaduse probleeme on tihtipeale see, et ajuandmed on teadvusega vaid korrelatsioonis, siis antud juhul oli tore ka see, et võis otseselt näidata kausaalset seost - mikrosakaadide amplituud (või arv) kasvab / kahaneb enne teadvustamist / teadvusest kadumist. well done!